Þjóðkirkjan afhenti söfnunarfé vegna línuhraðals Söfnun Þjóðkirkjunnar til stuðnings kaupum á línuhraðli á Landspítalann er nú lokið . Alls söfnuðust 15.360.000 krónur . Agnes M. Sigurðardóttir biskup hitti Pál Matthíasson forstjóra Landspítalans í liðinni viku og afhenti honum söfnunarféð . Í bréfi sem biskup sendi þjóðkirkjufólki sama dag þakkaði hún fyrir bænir og framlag til þessa málefnis . Hún tilkynnti jafnframt að ákveðið hefur verið að helga einn sunnudag kirkjuársins heilbrigðisþjónustunni í landinu . Það verður 19. október á næsta ári . Jafnframt þakkar biskup framlag almennings og kirkjunnar til þessa mikilvæga málefnis . „ Þið hafið sannað að hugmyndaauðgi og mannauður er mikill í kirkjunni . Fjöldi söfnunarviðburða var á dagskrá í á þriðja tug prestakalla á landinu öllu undanfarna mánuði . Ég fagna því nú um áramót að nýr Línuhraðall hefur verið tekinn í notkun á Landspítalanum . Margir komu að því verkefni og lögðu gott til málanna . Krabbameinsfélagið Framför , félagið Blái naglinn og Kvenfélagasambandið ásamt fjölda fyrirtækja , líknarfélaga og einstaklinga sem hafa stutt Landspítalann með beinum hætti , “ sagði biskup meðal annars í þakkarbréfi til almennings af þessu tilefni .